stanford-oval/wikipedia huggingface dataset:
แบด 25
อันดับ

| อันดับ (2012) | ยอด สูงสุด |
| --- | --- |
Australian Albums Chart: 14
Austrian Albums Chart: 10
Belgium Albums Chart (Flanders): 16
Belgium Albums Chart (Wallonia): 7
Dutch Albums Chart: 6
Finnish Albums Chart: 27
French Albums Chart: 5
German Albums Chart: 4
Greek Albums Chart: 13
Hong Kong: 5
Hungarian Albums Chart: 19
Irish Albums Chart: 19
Italian Albums Chart: 1
Japan Albums Chart (Billboard): 8
Japan Albums Chart (Oricon): 2
Korea: 5
Mexican Albums Chart: 68
Norwegian Albums Chart: 20
Polish Albums Chart: 12
Spanish Albums Chart: 2
Swedish Albums Chart: 14
Swiss Albums Chart: 13
UK Albums Chart: 6
US Billboard 200: 23 (standard edition) 46 (deluxe edition)
US Billboard Catalog Albums: 1
ประวัติการวางจำหน่าย

| ประเทศ | วันที่ | ค่าย | รูปแบบ |
| --- | --- | --- | --- |
| Austria | 14 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| Germany | 14 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| France | 17 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| United Kingdom | 17 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| United States | 18 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| Taiwan | 18 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| Spain | 18 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| Canada | 18 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| Italy | 18 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| Japan | 19 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| India | 27 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| Philippines | 28 กันยายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
| China | 12 พฤศจิกายน ค.ศ. 2012 | Epic Records, Legacy Recordings, MJJ Productions | CD, LP record, Digital download |
แบงค็อกสกรีนนิงรูม

บรรยากาศภายในโรงภาพยนตร์
แบงค็อกสกรีนนิงรูม (อังกฤษ: Bangkok Screening Room; ชื่อย่อ: BKKSR) คือ โรงภาพยนตร์อิสระในประเทศไทย ตั้งอยู่บนชั้น 2 ของอาคารครีเอทีฟสี่ชั้น บริเวณปากซอยศาลาแดง 1 กรุงเทพมหานครฯ ก่อตั้งโดยกลุ่มทรีโลจี (Threelogy) เปิดให้บริการวันที่ 22 กันยายน 2559 และยุติการให้บริการเมื่อวันที่ 31 มีนาคม 2564 มีวัตถุประสงค์เพื่อเป็นพื้นที่ฉายภาพยนตร์ทางเลือกทั้งของไทยและต่างประเทศ รวมถึงเปิดพื้นที่ให้ผู้สร้างภาพยนตร์อิสระได้แสดงผลงานของตนเอง และเปิดให้ผู้คนได้แลกเปลี่ยนความรู้ วัฒนธรรม และความคิดผ่านการชมภาพยนตร์
ประวัติ

แบงค็อกสกรีนนิ่งรูมเกิดจากแนวคิดของกลุ่มคนที่ทำงานด้านศิลปะและการออกแบบในนาม "ทรีโลจี" ประกอบด้วย ศริญญา มานะมุติ, วงศรน สุทธิกุลพาณิช และนิโคลัส ฮัดสัน-เอลิส ที่ต้องการสร้างโรงภาพยนตร์อิสระในประเทศไทยที่มีลักษณะถาวรและบริหารงานแบบมืออาชีพ และมีพื้นที่พูดคุยแลกเปลี่ยนและประกอบกิจกรรมอื่น ๆ ที่เกี่ยวข้อง เพื่อสนับสนุนการชมภาพยนตร์นอกกระแสหลัก และสนับสนุนผู้สร้างภาพยนตร์และการสร้างภาพยนตร์ไปพร้อม ๆ กัน
การฉายภาพยนตร์

โรงภาพยนตร์แห่งนี้ให้ความสำคัญกับการฉายภาพยนตร์ทางเลือกทั้งของไทยและต่างประเทศเป็นหลัก ไม่ว่าจะเป็นภาพยนตร์คลาสสิก ภาพยนตร์อิสระ ภาพยนตร์สารคดี ภาพยนตร์ขนาดสั้น รวมถึงภาพยนตร์คุณภาพดีที่ถูกถอดออกจากโปรแกรมฉายของโรงภาพยนตร์กระแสหลักเนื่องจากทำรายได้ช้า โดยจะจัดสรรสัดส่วนภาพยนตร์ที่เข้าฉายต่อเดือนให้มีทั้งภาพยนตร์ไทยและต่างประเทศรวมกัน 4 เรื่อง แต่ละเรื่องฉายขั้นต่ำ 15 รอบ และสอดแทรกรอบฉายของภาพยนตร์คลาสสิกอีกประมาณ 6-10 รอบต่อเดือน ส่วนรายได้ที่ได้รับจากการฉายแต่ละเรื่องจะแบ่งให้กับผู้สร้างหรือผู้จัดจำหน่ายภาพยนตร์เรื่องนั้น ๆ เป็นจำนวนครึ่งหนึ่งของทั้งหมด
นอกจากนี้ ยังเปิดให้บุคคลภายนอกเช่าพื้นที่จัดฉายภาพยนตร์โปรแกรมพิเศษหรือเทศกาลภาพยนตร์นอกเหนือจากโปรแกรมที่โรงกำหนดด้วย อาทิ เทศกาลภาพยนตร์แรงงานข้ามชาติสากล 2016 ที่จัดโดยองค์การระหว่างประเทศเพื่อการโยกย้ายถิ่นฐาน เมื่อวันที่ 14-18 ธันวาคม พ.ศ. 2559 เป็นต้น
รางวัลที่ได้รับ

ปี พ.ศ. 2560 นิตยสารไบโอสโคปมอบ "รางวัลไบโอสโคป" ประจำปี พ.ศ. 2559 สาขาหน้าใหม่น่าจับตา แก่โรงภาพยนตร์แห่งนี้ เนื่องจากเป็นโรงภาพยนตร์ที่คาดว่าจะสร้างพื้นที่ใหม่สำหรับวงการภาพยนตร์ในประเทศไทย พร้อมกับเป็นแหล่งบ่มเพาะวัฒนธรรมการชมภาพยนตร์ที่เปิดโลกทัศน์และสร้างแรงบันดาลใจให้กับผู้ที่มาชมได้ในอนาคต
ประกาศยุติกิจการ

โรงภาพยนตร์แบงค็อกสกรีนนิงรูมประกาศยุติกิจการในปี พ.ศ. 2564 เนื่องจากประสบปัญหาทางเศรษฐกิจอันเป็นผลจากสถานการณ์การระบาดทั่วของโควิด-19 ในประเทศไทย โดยเปิดให้บริการถึงวันที่ 31 มีนาคม 2564 ก่อนส่งมอบพื้นที่ให้แก่ด็อกคิวเมนทรีคลับ บริษัทนำเข้าและจัดจำหน่ายภาพยนตร์สารดคี ในฐานะผู้เช่ารายต่อไป
ดูเพิ่ม

โรงภาพยนตร์
ภาพยนตร์อิสระ
แหล่งข้อมูลอื่น

เว็บไซต์อย่างเป็นทางการ
Bangkok Screening Room ที่เฟซบุ๊ก
BKK Screening Room ที่เอกซ์ (ทวิตเตอร์)
แบนชี

สำหรับความหมายอื่น ดูที่ แบนชี (แก้ความกำกวม)
ภาพวาดในจินตนาการของแบนชี โดย ทอมัส ครอฟตัน โครเกอร์ ในปี ค.ศ. 1825 จากหนังสื่อ Bunworth Banshee, Fairy Legends and Traditions of the South of Ireland
แบนชี (อังกฤษ: Banshee, Banchee) เป็นสปิริตหญิงในเทพปกรณัมไอร์แลนด์ มักมองว่าเป็นลางมรณะและผู้นำสารจากปรโลก
ตามตำนาน แบนชีเป็นหญิงนางฟ้าผู้เริ่มร่ำไห้หากมีผู้กำลังตาย ในเทพปกรณัมสกอตแลนด์ เรียกแบนชีว่า Bean sìth หรือ Bean nighe และถูกเห็นว่ากำลังล้างเสื้อผ้าหรือชุดเกราะเลือดกรังของผู้ที่กำลังจะตาย  และยังมีสิ่งที่คล้ายกันนี้พบในคติชนชาวบ้านในเวลส์, อเมริกาเหนือ, โปรตุเกสและกาลิเซีย
แบนชีถูกเชื่อในไอร์แลนด์ว่า เป็นผีผู้หญิงลักษณะคล้ายยมทูต มีผมยาวสลวยสีอ่อนหรือสีขาว อยู่ในชุดเสื้อคลุมยาวสีดำ ล่องลอยไปมาในอากาศอย่างลางเลือนเหมือนหมอกในเวลากลางคืน แบนชีมีเสียงร้องที่ดังและโหยหวน มีผู้ที่เชื่อว่าเคยได้ยินเสียงของแบนชีกล่าวว่า ลักษณะเสียงเหมือนเสียงผู้หญิงคร่ำครวญผสมกับเสียงของนกฮูก แบบที่ใครเคยได้ยินครั้งเดียวจะจดจำได้ตลอด การปรากฏของแบนชีเกี่ยวพันกับความตาย หากแบนชีปรากฏเป็นการบอกว่ากำลังจะมีผู้ใกล้ตาย ความเชื่อของชาวไอร์แลนด์เชื่อว่า แบนชีเคยเป็นหนึ่งในสมาชิกครอบครัวที่ล่วงลับไปแล้ว  ความเชื่อเรื่องแบนชีกระจายไปทั่วไอร์แลนด์ทั้งแผ่นดินใหญ่ และเกาะ ตลอดจนไอร์แลนด์เหนือ เชื่อว่าแบนชีจะขว้างหินหรือทิ้งสิ่งของเช่น ก้อนหิน หรือหวีไว้ที่ ๆ ปรากฏตัว หากใครไปจับต้องหรือเก็บเอาไปจะพบกับหายนะ มีรายงานการพบเห็นแบนชีทั่วทั้งไอร์แลนด์ โดยเฉพาะในปราสาทเก่า เช่น ปราสาทดันลูซ ในไอร์แลนด์เหนือ โดยเฉพาะอย่างยิ่งที่ปราสาทดักเคตต์'สโกรฟ ในเคาน์ตีคาร์โลว์ ซึ่งเดิมเคยเป็นปราสาทของตระกูลดักเคตต์ ตระกูลมหาเศรษฐีชาวอังกฤษ ที่ถูกสร้างขึ้นในศตวรรษที่ 1700 มีความเชื่อว่าตระกูลนี้ต้องคำสาป เนื่องจากสมาชิกคนสำคัญคนหนึ่งของตระกูลเป็นผู้ชายเจ้าชู้มาก และเขาไปชอบพอเด็กสาวคนหนึ่งเข้า ทำให้เธอต้องตกจากหลังม้าตาย แม่ของเธอเลยสาปด้วยคำสาปแม่ม่าย ที่เป็นความเชื่อกันในไอร์แลนด์ ทำให้แบนชีจ้องล้างผลาญสมาชิกในตระกูลนี้ไปตลอด
แบนด์วิดท์

แบนด์วิดท์ (อังกฤษ: bandwidth) อาจหมายถึง
อัตราการส่งถ่ายข้อมูล ในทางคอมพิวเตอร์
แบนด์วิดท์ ในพีชคณิตเชิงเส้น
กราฟแบนด์วิดท์ ในทฤษฎีกราฟ
แบดบอยส์ คู่หูขวางนรก 2

| แบดบอยส์ คู่หูขวางนรก 2 |
| --- | --- |
ใบปิดภาพยนตร์
กำกับ: ไมเคิล เบย์
บทภาพยนตร์:   รอน เชลตัน  Cormac Wibberley  Marianne Wibberley 
สร้างจาก: ตัวละครโดย จอร์จ การ์โร
อำนวยการสร้าง: เจอร์รี บรักไฮเมอร์
นักแสดงนำ:   วิล สมิธ  มาร์ติน ลอว์เรนซ์  จอร์ดี้ มอลล่า  แกเบรียล ยูเนี่ยน  ปีเตอร์ สตอร์มาร์  เทเรซ่า แรนเดิล  โจ แพนทาเลียโน  ไมเคิล แชนนอน 
กำกับภาพ: Amir Mokri
ตัดต่อ: โรเจอร์ บาร์ตัน มาร์ก โกลด์แบล็ตต์ Thomas A. Muldoon
ดนตรีประกอบ: Trevor Rabin
บริษัทผู้สร้าง:   Simpson/Bruckheimer  
ผู้จัดจำหน่าย: โคลัมเบียพิคเจอร์ส
วันฉาย:   18 กรกฎาคม ค.ศ. 2003 (2003-07-18) 
ความยาว: 147 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $130 ล้านดอลล่าร์สหรัฐ
ทำเงิน: $273.3 ล้านดอลล่าร์สหรัฐ
ก่อนหน้านี้: แบดบอยส์ คู่หูขวางนรก
ข้อมูลจาก IMDb
แบดบอยส์ คู่หูขวางนรก 2 (อังกฤษ: Bad Boys II) เป็นภาพยนตร์แอคชั่น-คอเมดี้ ที่ออกฉายในปี พ.ศ. 2546 กำกับโดยไมเคิล เบย์ เป็นภาคต่อจากภาพยนตร์เรื่อง แบดบอยส์ คู่หูขวางนรก ที่ออกฉายในปี พ.ศ. 2538 นำแสดงโดย วิลล์ สมิธ และมาร์ติน ลอว์เรนซ์ และสำหรับเสียงภาษาไทยให้เสียงโดยทีมพากย์พันธมิตร
เนื้อเรื่องย่อ

เมื่อสองตำรวจจอมระห่ำของไมอามี่ ไมก์ เลาว์รี่ (วิลล์ สมิธ) และ มาร์คัส เบอร์เน็ตต์ (มาร์ติน ลอว์เรนซ์) กลายเป็นส่วนหนึ่ง ของหน่วยงานสุดไฮเทค ที่ได้รับมอบหมายให้สกัดกั้น การไหลเข้ามาของยาเสพติดสู่ไมอามี่ พวกเขาเปิดโปงแผนการที่ชั่วร้าย ที่เกี่ยวพันกับเจ้าพ่อค้ายาสุดอำมหิต จอห์นนี่ ทาเปีย (จอร์ดี้ มอลล่า) ที่ตั้งใจจะขยายอาณาจักรของเขา และควบคุมธุรกิจการค้ายาทั้งหมดของเมือง และฆ่าทุกคนที่เข้ามาขวางทาง และสิ่งที่ทำให้เหตุการณ์เลวร้ายมากขึ้น ก็คือ ซิด (แกเบรียล ยูเนี่ยน) น้องสาวคนสวยของมาร์คัส ซึ่งเป็นเจ้าหน้าที่หน่วยปราบปรามยาเสพติด เกิดพบปัญหา ที่ทำให้สองฮีโร่ของเราต้องลุยกัน จนเกือบจะเกินขอบเขตของกฎหมาย ภารกิจยิ่งยุ่งยากมากขึ้น เมื่อไมก์และซิดเริ่มเกิดปิ๊งกัน ทำให้พี่ชายที่หวงน้องสาวต้องคอยเฝ้าระวัง แต่มาร์คัสและไมก์ ต้องเอาชนะความแตกต่างของพวกเขา เพื่อเอาชนะทาเปีย และเมื่อการแฝงตัวของซิดเริ่มเสี่ยงอันตราย สองหนุ่มแบ็ดบอยของเรา จึงต้องไปช่วยเหลือเธอ
นักแสดง

| บทบาท | นักแสดง | พากย์ไทย  |
| --- | --- | --- |
| นายตำรวจไมค์ เลาว์รี่ | วิลล์ สมิธ | ปริภัณฑ์ วัชรานนท์ |
| นายตำรวจมาร์คัส เบอร์เน็ตต์ | มาร์ติน ลอว์เรนซ์ | สุภาพ ไชยวิสุทธิกุล |
| จอห์นนี่ ทาเปีย | จอร์ดี้ มอลล่า | เกรียงศักดิ์ เหรียญทอง |
| ซิด เบอร์เน็ตต์ | แกเบรียล ยูเนี่ยน | อรนุช ลาดพันนา |
| กัปตันโฮเวิร์ด | โจ แพนทาเลียโน | ณรงค์ นามะสนธิ |
| ฟลอยด์ | ไมเคิล แชนนอน | ณรงค์ นามะสนธิ |
| อะเลกเซย์ | ปีเตอร์ สตอร์แมร์ | ณรงค์ นามะสนธิ |
| โจเซฟ | โอเล็ก ทัคทารอฟ | ทวีศักดิ์ บุญยฤทธิ์ |
| คาร์ลอส | ออทโท แซนเชซ | ทวีศักดิ์ บุญยฤทธิ์ |
| เทเรซ่า เบอร์เน็ตต์ | เทเรซ่า แรนเดิล | นิรมล กิจภิญโญชัย |
ภาคต่อ

ภาคต่อของ แบดบอยส์ คู่หูขวางนรก 2 มีการพัฒนาตั้งแต่ พ.ศ. 2554 และเดิมโซนี่พิคเจอร์สเอ็นเตอร์เทนเมนต์ประกาศวันฉายคือวันที่ 17 กุมภาพันธ์ พ.ศ. 2560 ก่อนจะเลื่อนไปเป็นวันที่ 12 มกราคม พ.ศ. 2561 พร้อมทั้งประกาศชื่อภาพยนตร์คือ คู่หูตลอดกาล ขวางทางนรก (Bad Boys for Life) แต่ต่อมาเดือนสิงหาคม พ.ศ. 2560 โซนีถอด คู่หูตลอดกาล ขวางทางนรก ออกจากตารางวันฉาย และมาร์ติน ลอว์เรนซ์ หนึ่งในนักแสดงนำกล่าวว่าภาพยนตร์ภาคต่อนี้อาจจะไม่เกิดขึ้น อย่างไรก็ตาม ในเดือนกุมภาพันธ์ พ.ศ. 2561 มีการประกาศว่า คู่หูตลอดกาล ขวางทางนรก จะกำกับโดยอะดิล เอล อาบีและบิลัล ฟัลลาห์ และจะได้วิลล์ สมิธและมาร์ติน ลอว์เรนซ์กลับมารับบทเดิม โดยจะออกฉายในวันที่ 17 มกราคม พ.ศ. 2563 ต่อมาในวันที่ 4 กันยายน พ.ศ. 2562 มีการเผยแพร่ตัวอย่างภาพยนตร์
แหล่งข้อมูลอื่น

แบดบอยส์ คู่หูขวางนรก 2 ที่อินเทอร์เน็ตมูวีเดตาเบส
แบดบอยส์ คู่หูขวางนรก 2 ที่บ็อกซ์ออฟฟิศโมโจ
แบดบอยส์ คู่หูขวางนรก 2 ที่รอตเทนโทเมโทส์
แบดบอยส์ คู่หูขวางนรก 2 ที่เมทาคริติก
แนวแตก (ธรณีวิทยา)

แนวแตกเสาเหลี่ยมของหินบะซอลต์ในตุรกี
แนวแตกเสาเหลี่ยมในหินบะซอลต์ ที่ Marte Vallis  บนดาวอังคาร
แนวแตกเสาเหลี่ยมในหินบะซอลต์ของ  Giant's Causeway ในไอร์แลนด์
แนวแตกเสาเหลี่ยมในหินแอนดีไซต์ที่  Tōjinbō ในญี่ปุ่น
ชุดของแนวแตกบนระนาบชั้นหินในหินแผ่น (flagstone) ที่ Caithness ในสก๊อตแลนด์
ในทางธรณีวิทยานั้น คำว่า แนวแตก (อังกฤษ: joint) จะหมายถึงรอยแตกในหินที่ไม่มีการเคลื่อนที่ไปตามแนวระนาบของรอยแตกนั้น (ไม่ว่าจะขึ้น ลง หรือไปตามด้านข้างก็ตาม) ของหินด้านหนึ่งเทียบกับหินอีกด้านหนึ่งของแนวระนาบรอยแตกนั้น แนวแตกมักมีระยะห่างสม่ำเสมอกันทั้งนี้ขึ้นอยู่กับลักษณะทางกลศาสตร์ของหินหนึ่งๆหรือความหนาของชั้นหินที่เกี่ยวข้อง  โดยทั่วไปแนวแตกจะเกิดเป็นชุดๆ โดยชุดหนึ่งๆจะประกอบด้วยรอยแตกหลายแนวที่ขนานกันไป
การเกิด

แนวแตกทั้งหลายที่เกิดขึ้นในหินแข็งเกิดจากถูกดึงออกด้วยแรงที่มากเกินจุดแตกหักของหินที่มีคุณสมบัติแกร่งและเปราะ การแตกของหินจะเกิดเป็นแนวระนาบขนานไปกับแนวความเค้นหลักสูงสุดและจะตั้งฉากกับแนวความเค้นต่ำสุด (ทิศทางที่หินแตกออก) ซึ่งจะนำไปสู่การพัฒนาเป็นชุดของแนวแตกชุดหนึ่งๆที่มีทิศทางขนานกันไป การเสียรูปทรงต่อเนื่องไปอาจนำไปสู่การพัฒนาชุดแนวแตกเพิ่มเติมขึ้นอีกชุดหนึ่งหรือมากกว่านั้น การปรากฏชุดแนวแตกแรกจะส่งผลต่อทิศทางของความเค้นอย่างมาก บ่อยครั้งที่จะพบว่าทำให้เกิดชุดแนวแตกชุดต่อมาที่ทำมุมกับชุดรอยแตกแรกเป็นมุมกว้าง ชุดแนวแตกทั้งหลายปรกติจะมีช่วงระยะห่างที่คงที่ซึ่งโดยคร่าวๆแล้วจะเป็นสัดส่วนกันกับความหนาของชั้นหินนั้น
ประเภทของแนวแตก

แนวแตกทั้งหลายจะจำแนกออกตามกระบวนการของมัน (ถ้ารู้)
ประเภทของแนวแตก > แนวแตกเทคโทนิก

แนวแตกเทคโทนิกเกิดขึ้นระหว่างช่วงของการเปลี่ยนรูปทรงในทันทีที่แรงเค้นแตกต่างสูงมากพอที่จะทำให้หินเกิดการแตกออกโดยไม่คำนึงถึงแบบแผนทางเทคโทนิก บ่อยครั้งที่พบว่ามันจะเกิดขึ้นพร้อมๆกันกับการเกิดรอยเลื่อน การวัดรูปแบบของรอยแตกเทคโทนิกมีประโยชน์ในการวิเคราะห์ประวัติทางเทคโทนิกของพื้นที่ได้เพราะว่ามันจะให้ข้อมูลเกี่ยวกับทิศทางของแรงเค้นในช่วงเวลาของการเกิด
ประเภทของแนวแตก > แนวแตกที่เกิดจากสิ่งปิดทับด้านบนอยู่ถูกนำออกไป

แนวแตกมักเกิดจากการยกตัวของพื้นที่ที่ทำให้เกิดการกัดกร่อนนำเอาหินด้านบนแตกหลุดออกไปแล้วยังผลให้เกิดการลดแรงกดทับทำให้หินด้านล่างเกิดการดึงขยายตัวออกไปทางด้านข้าง แนวแตกที่เกิดสัมพันธ์กับการที่สิ่งปิดทับด้านบนถูกนำออกไปจากการยกตัวและจากการกัดกร่อนนี้มีทิศทางการวางตัวที่มีผลมาจากแรงความเค้นหลักระหว่างที่มีการยกตัว ทั้งนี้จะต้องให้ความระมัดระวังในความพยายามที่จะเข้าใจแรงความเค้นทางเทคโทนิกในอดีตเพื่อที่จะแยกแยะชนิดของรอยแตก ถ้าเป็นไปได้ก็ระหว่างรอยแตกเทคโทนิกกับรอยแตกที่เกิดจากสิ่งปิดทับด้านบนถูกนำออกไป
แนวแตกจากการแยกเป็นกาบมน (exfoliation joint)  เป็นกรณีพิเศษของแนวแตกที่เกิดจากสิ่งปิดทับถูกนำออกไปจะเกิดที่และขนานไปกับพื้นผิวดินปัจจุบันในหินที่มีแรงความเค้นกดดันสูง
ประเภทของแนวแตก > แนวแตกจากการเย็นตัว

แนวแตกก็สามารถเกิดขึ้นได้จากการเย็นตัวลงของมวลหินที่ร้อน โดยเฉพาะอย่างยิ่งลาวาที่ทำให้เกิดแนวแตกจากการเย็นตัว (cooling joints) ซึ่งปรกติแล้วจะเกิดเป็นแนวแตกเสาเหลี่ยม  (columnar jointing) ในแนวดิ่ง ระบบแนวแตกที่เกิดร่วมกับการเย็นตัวมักพบเกิดเป็นรูปหลายเหลี่ยมเพราะว่าการเย็นตัวทำให้เกิดความเค้นที่มีสภาพเหมือนกันทุกทิศทุกทางในแนวระนาบของชั้นหิน
การศึกษาแนวแตกจากภาพ

การแผ่ขยายออกไปของแนวแตกสามารถศึกษาได้โดยใช้เทคนิคการศึกษาแนวแตกจากภาพ (fractography) ซึ่งลักษณะร่องรอยอย่างเช่นโครงสร้าง  hackle และ plumose สามารถใช้ตรวจสอบทิศทางการแผ่ขยายออกไปและบางทีอาจรวมถึงทิศทางของแรงความเค้นหลักด้วย.
ความสำคัญของความแกร่งของหินและเสถียรภาพของความลาดชัน

แนวแตกทำให้เกิดลักษณะนึ่งที่เป็นลักษณะที่สำคัญที่สุดของความไม่ต่อเนื่องในมวลของหินคือการไม่มีความต้านทานแรงดึง (tensile strength)
ดูเพิ่ม

Tessellated pavement
แนท คิง โคล

| แนท คิง โคล |
| --- | --- |

สารนิเทศภูมิหลัง
เกิด: 17 มีนาคม ค.ศ. 1919 แนทาเนียล อดัมส์ โคล
เสียชีวิต: 15 กุมภาพันธ์ ค.ศ. 1965
คู่สมรส: นาดีน โรบินสัน (1920-1948) มาเรีย ฮอลคินส์ เอลลิงตัน (1948-1965)
อาชีพ: นักร้อง นักดนตรี
ปีที่แสดง: 1936 - 1965
สังกัด: แคปิตอลเรคคอร์ดส
แนทาเนียล อดัมส์ โคล (อังกฤษ: Nathaniel Adams Coles; 17 มีนาคม ค.ศ. 1919 - 15 กุมภาพันธ์ ค.ศ. 1965) หรือที่รู้จักกันในวงการดนตรีว่า แนท คิง โคล (อังกฤษ: Nat King Cole) นักเปียโน, นักแต่งเพลงและนักร้องเพลงแจ๊ซชาวอเมริกันโคลเริ่มต้นความสำเร็จจากเป็นนักเปียโนแจ๊ซแนวหน้า จากนั้นก็หันมาทุ่มเทให้กับการร้องเพลง จนกระทั่งกลายเป็นหนึ่งในนักร้องที่โด่งดังและเป็นที่รู้จักแพร่หลายคนหนึ่ง
วัยเด็ก

โคลเกิดที่เมืองมอนโกเมอรี่ รัฐอลาบามา วันเกิดของเขาตรงกับวันเซนต์แพทริก ค.ศ. 1919 บิดาของเขาเป็นนักเทศน์ ช่วงที่เขายังเป็นเด็กอยู่ครอบครัวของเขาย้ายไปที่เมืองชิคาโก รัฐอิลินอยส์ ที่นั่นเองบิดาของเขาได้เลื่อนชั้น มารดาของแนทชื่อเพอรินาได้เป็นผู้ดูแลโบสถ์ เธอเป็นผู้สอนให้เขาเล่นออร์แกนจนกระทั่งอายุได้ 12 ปี
แนทแสดงการแล่นดนตรีครั้งแรกเมื่ออายุได้เพียง 4 ขวบโดยเล่นเพลง Yes, We have no bananas ไม่เพียงแต่เขาเรียนรู้เพลงแจ๊ซและกอสเปลเท่านั้น แนทยังเรียนเล่นเพลงคลาสสิกแบบยุโรปด้วย เขากล่าวว่าเขาเคยเล่นเพลงของ "ตั้งแต่บาคถึงรัคมานินอฟ"
ครอบครัวโคลอาศัยอยู่ในเขตบรอนซ์วิลในเมืองชิคาโก แนทมักแอบออกจากบ้านไปเข้าคลับฟังเพลงจากศิลปินเช่น หลุยส์ อาร์มสตรอง, เอิร์ล "ฟาธา" ไฮน์ และ จิมมี่ นูน เขาเข้าร่วมโครงการดนตรีที่มีชื่อเสียงที่โรงเรียนดูซาเบิล
โคลเริ่มยึดการแสดงดนตรีเป็นอาชีพช่วงกลางยุค 1930 โดยมีแรงบันดาลใจจากการเล่นของเอิร์ล ไฮน์ เขายังเป็นวัยรุ่นอยู่ และช่วงนี้เองที่เขาได้คิดชื่อ แนท โคล ขึ้นมาก พี่ชายคนโตของแนทชื่อ เอดดี้ โคล เป็นคนเล่นเบส ต่อมาได้เข้าร่วมวงกับน้องชาย ไม่นานพวกเขาก็ได้อัดแผ่นเสียงครั้งแรกเมื่อ ค.ศ. 1936 ภายใต้ชื่อของเอดดี้ พวกเขาเล่นดนตรีที่คลับสม่ำเสมอ
แนทได้ฉายาว่า คิง ให้กับชื่อของเขาจากการที่ไปเล่นดนตรีที่คลับเพลงแจ๊ซแห่งหนึ่ง ซึ่งอาจจะเป็นชื่อเล่นที่นำมาจากกลอนเด็กเล่นชื่อ โอลด์ คิง โคล
นอกจากนี้แล้ว โคลยังเป็นนักเปียโนในการทัวร์ระดับชาติช่วงยุคฟื้นฟูตำนานดนตรีแบบแร็กไทม์และละครบรอดเวย์ แต่แล้วทัวร์นี้ล้มเหลวที่เมืองลองบีช รัฐแคลิฟอร์เนีย ที่นี่เองเขาตัดสินใจตั้งรกราก
ลอสแอนเจลิส และ คิล โคล ทริโอ

แนทและเพื่อนนักดนตรีอีกสามคนได้ตั้งวง "คิงโคลสวิงเกอส์" ขึ้นที่เมืองลองบีช และเช่นตามบาร์ท้องถิ่น นอกจากนี้แล้วพวกเขายังได้เงิน 90เหรียญต่อสัปดาห์จากการแสดงให้บาร์ลองบีชไพค์ แนทแต่งงานกับนักเต้นชื่อ เมแกน โรบินสันซึ่งเธอเองก็เคยทัวร์การแสดงระดับชาติกับเขามาก่อน จากนั้นทั้งคู่ก็ย้ายไปที่ลอสแอนเจลิส ที่นั่นเองเขาได้ตั้งวง "แนท คิง โคล ทริโอ" ขึ้น โดยมีแนทเล่นเปียโน ออสการ์ มัวร์เล่นกีต้าร์ และวีสลีย์ ปรินซ์เล่นดับเบิ้ลเบส วงทริโอนี้เล่นที่ลอสแอนเจลิสตลอดยุค1930 และยังเข้าเล่นออกอากาศตามสถานีวิทยุอีกหลายแห่ง หน้าที่ของแนทคือเป็นผู้เล่นเปียโนและคนนำวง
มีความเชื่อผิดว่าอาชีพนักร้องของแนทจะไม่เริ่มขึ้นถ้าไม่มีเจ้าของบาร์ขี้เมาคนหนึ่งขอให้แนทร้องเพลง Sweet Lorraine ที่จริงแล้ว แนท โคลได้พูดออกอากาศไว้ว่า เรื่องราวที่เล่าแต่งกันมานั้นฟังดูดี ก็เลยปล่อยให้เลยตามเลย ความจริงคือแนทนั้นร้องเพลงอยู่เนืองๆระหว่างเล่นดนตรี เขาสังเกตว่าผู้ฟังเริ่มขอให้มีการร้องเพลงมากขึ้น เขาเลยสนองข้อคำขอจากผู้ฟัง มีบ้างที่คนฟังขอเพลงที่เขาไม่รู้จัก ดังนั้นเขาจึงร้องเพลง Sweet Lorraine ให้ฟังแทน
ช่วงสงครามโลกครั้งที่สอง วีสลีย์ ปรินซ์ทิ้งวงไปและแนทได้หาคนมาแทนที่ เขาคนนั้นคือ จอห์นนี่ มิลเลอร์ ซึ่งต่อมาในยุค1950 ตำแหน่งนี้ก็ถูกแทนโดย ชาร์ลี แฮร์ริส
ต่อมาวงได้เซ็นสัญญากับแคปิตอลเรคคอร์ดส ปีค.ศ. 1943 โคล นั้นอยู่กับบริษัทเพลงนี้ไปตลอดชีวิตการทำงานของเขา รายได้จากการขายแผ่นเสียงของแนทนั้นทำกำไรให้กับค่ายเพลงมากในยุคนี้ และยังเป็นแหล่งเงินทุนหลักในการสร้างตึกใหม่ให้กับบริษัท ตึกที่ว่านี้สร้างเสร็จในปี ค.ศ. 1956 มันเป็นตึกทำการทรงกลมตึกแรกของโลกและรู้จักกันในนาม The house that Nat built หรือ บ้านที่แนทเป็นคนสร้าง
โคลจัดว่าเป็นนักเปียโนแจ๊ซแนวหน้า การจัดวงทริโอที่ประกอบไปด้วยเปียโน กีต้าร์และเบสในยุคของบิ๊กแบนด์ของเขานั้นจัดว่าเป็นการปฏิวัติวงการเพลงแจ๊ซ ซึ่งต่อมาภายหลังก็เป็นการจัดวงแจ๊ซทริโอที่นิยมสืบต่อมา
อาชีพนักร้องยุคเริ่มต้น

เสียงร้องของโคลที่ได้รับความนิยมมากนั้นอยู่ในแผ่นเสียงในปีค.ศ. 1943 ในเพลง Straighten Up and Fly Right ซึ่งได้รับแรงบันดาลใจจากนิทานพื้นบ้านของชาวแอฟริกัน อเมริกัน ซึ่งครั้งหนึ่งเคยเป็นนิทานที่บิดาของโคลเคยหยิบยกมาเป็นบทเทศน์สั่งสอนคนที่โบสถ์ จอห์นนี่ เมอร์เซอร์ เป็นคนเชิญเขามาอัดเพลงนี้ให้แก่ค่ายเพลงแคปิตอลเรคคอร์ดส แผ่นเสียงขายได้มากกว่า 500,000 แผ่น
ในยุค1940 โคลได้เริ่มอัดและร้องเพลงที่เป็นป๊อปมากขึ้นสำหรับผู้ฟัง ส่วนมากแล้วเพลงในยุคนี้จะร้องกับวงเครื่องสาย
โคลกลายเป็นสัญลักษณ์ที่เป็นที่นิยมหรือป๊อปไอคอน และเป็นที่จดจำในช่วงยุคเพลง The Christmas Song, Nature Boy (1948) , Mona Lisa (1950) , Too Young (1951) และเพลงที่โด่งดังของเขาอีกเพลงคือ Unforgettable (1951) ช่วงนี้นี่เองที่เขาเปลี่ยนไปร้องเพลงที่เป็นสไตล์ป๊อป ทำให้นักวิจารณ์เพลงแจ๊ซและแฟนเพลงแจ๊ซวิจารณ์เขาว่าเขาได้ละทิ้งแจ๊ซขายตัวเองให้เพลงป๊อป แต่ความจริงแล้วเขาไม่เคยทิ้งแจ๊ซไป เห็นได้จากที่เขาได้อัดเพลงที่เป็นแจ๊ซทั้งอัลบั้มในปีค.ศ. 1956ในชื่อ After Midnight
ประวัติศาสตร์ทางโทรทัศน์

ในวันที่ 5 พฤศจิกายน ค.ศ. 1956 รายการ แนท คิง โคล โชว์ (Nat King Cole Show) ออกอากาศเป็นครั้งแรกผ่านทางช่อง NBC-TV คนส่วนมากมักเข้าใจผิดว่า แนท โคลเป็นคนแอฟริกัน อเมริกันคนแรกที่เป็นพิธีกรรายการโทรทัศน์ แต่ความจริงแล้วผู้ที่เป็นคนแรกคือ ฮาเซล สก็อต นักร้องและนักเปียโนแจ๊ซในปี1950 รายการของแนทนั้นเป็นรายการโทรทัศน์แรกที่มีดารานักร้องชื่อดังอย่างแนทเป็นพิธีกรเสียมากกว่า เริ่มแรกนั้นรายการออกอากาศทุกคืนวันจันทร์เป็นเวลา15นาที ต่อมารายการได้ขยายเวลาออกไปเป็นครึ่งชั่วโมงในเดือนกรกฎาคมปี1957
รายการของโคลนั้นได้เพื่อนนักร้องนักดนตรีหลายคนในวงการช่วยเหลือผลัดเปลี่ยนหมุนเวียนมาเป็นแขกให้รายการเพื่อเป็นการประหยัดต้นทุน เริ่มต้นจาก แฟรงกี้ แลน นักร้องผิวขาวคนแรกที่มาเป็นแขกให้รายการ ผู้ซึ่งได้ชื่อว่าเป็นคนทำลายกำแพงสีผิว เอลล่า ฟิตเจอรัลด์, แฮร์รี่ เบลาฟอนเต้, เมล ทอร์เม้, เปกกี้ ลี และเอิร์ธ่า คิท เป็นต้น
รายการของเขานั้นส่วนมากผลิตโดยขาดทุนสนับสนุนระดับชาติ รายการออกอากาศครั้งสุดท้ายเมื่อวันที่ 17 ธันวาคม ค.ศ. 1957 รายการของโคลอยู่รอดมาได้เพียงปีเดียวเท่านั้นทั้งนี้ก็เป็นเพราะโคลเพียงผู้เดียว ไม่ใช่ช่องNBC ซึ่งทางช่องเองที่เป็นคนตัดสินใจถอดรายการออก
ความจริงคือทั้งทางช่องและตัวแนทเองที่ได้ทำรายการทั้งๆที่ประสบปัญหาทางการเงินอย่างมหันต์ คนต่างเชื่อกันว่ารายการของโคลนั้นต้องปิดไปเพราะเหตุนี้ทั้งๆที่ได้รับความนิยมสูง แต่ความจริงแล้วคือรายการของเขานั้นต้องแพ้ให้กับรายการคู่แข่งทางช่อง ABC รายการเพลงเป็นการลงทุนที่มีความเสี่ยงโดยมีปัจจัยอย่างคนดูที่ไม่แน่นอน ตัวอย่างรายการที่เกิดขึ้นและดำเนินไปได้เพียงฤดูเดียวได้แก่ของ แฟรงค์ ซินาตร้าในปี1957 จูดี้ การ์แลนด์ในปี 1963 และ จูลี่ แอนดรูส์ในปี 1972 เป็นต้น
การถูกเพิกถอนรายการและการเหยียดสีผิว

รายการทีวีของโคลนั้นถูกเพิกถอนเพราะว่าผู้ให้สนับสนุนหลักไม่อยากที่จะให้เงินสนับสนุนรายการที่ออกอากาศศิลปินผิวสี โคลนั้นต่อสู้กับการเหยียดสีผิวมาต่อชีวิต เขาปฏิเสธที่จะเล่นดนตรีในรายการที่มีการแยกสีผิวอย่างเห็นได้ชัด ในปี1956 เขาถูกโจมตีเพื่อที่จะลักพาตัวบนเวทีระหว่างร้องเพลง Little Girl ในเมืองเบอมิงแฮม รัฐอลาบามา โดยสมาชิกสามคนจาก North Alabama White Citizens' Council โคลได้รับบาดเจ็บที่หลัง เขาไม่ได้เล่นจนจบคอนเสิร์ตและไม่เคยหวนกลับไปแสดงดนตรีทางรัฐทางใต้อีกเลย
ยุค1950และหลังจากนั้น

ตลอดยุค 1950 โคลยังคงความนิยมได้อย่างต่อเนื่องเช่น จากเพลง Smile, Pretend, A Blossom Fell และ If I May เป็นต้น เพลงที่เป็นที่นิยมเหล่านี้ได้ผู้เรียบเรียงและควบคุมที่มีชื่อเสียงอย่างเช่น เนลสัน ริดเดิ้ล, กอร์ดอน เจนคินส์ และราลฟ์ คาร์มิคาเอล เป็นต้น ริดเดิ้ลเป็นคนเรียบเรียงอัลบั้มในยุค1950ของโคล เช่นอัลบัมแผ่นLP 10นิ้วในปี1953 ชื่อ Nat King Cole Sings For Two in Love เจนคินส์เป็นคนเรียบเรียงให้เพลง Love Is The Thing ที่ขึ้นเป็นอันดับหนึ่งในอัลบั้มปี1957เดือนเมษายน
ปีค.ศ. 1958 โคลไปที่ฮาวาน่า ประเทศคิวบา เพื่ออัดอัลบั้มเพลงของเขาในภาษาสเปนชื่อ Cole Espanol
รสนิยมการฟังเพลงที่เปลี่ยนไปในยุคปี1950 ทำให้การร้องเพลงของโคลไม่เป็นที่นิยมในหมู่คนฟังวัยเยาว์ แม้ว่าเพลง Send For Me จะเอาชัยเพลงสไตล์ร็อก แอนด์ โรล ไต่ชาร์ตสูงสุดที่อันดับที่หก
โคลกลับมาได้รับความนิยมอีกครั้งในระหว่างยุค1960 ด้วยเพลงที่มีกลิ่นอายเพลงคันทรี่อย่าง Ramblin' Rose, Dear Lonely Hearts, Those Lazy, Hazy, Crazy Days of Summer และ That Sunday, That Summer เป็นต้น
โคลร่วมเล่นภาพยนตร์สั้นและซิทคอมหลายเรื่องเช่น เล่นเป็น W.C. Handy ในหนังเรื่อง St. Louis Blues (1958) และปรากฏตัวใน The Nat King Cole Story, China Gate และ The Blue Gardenia (1953) และเรื่อง Cat Ballou ในปี1965 ซึ่งเป็นภาพยนตร์เรื่องสุดท้ายที่ออกฉายสองสามเดือนหลังเขาตาย
การตาย และความสำเร็จหลังเสียชีวิต

โคลเป็นคนสูบบุหรี่จัด เขาสูบบุหรี่เกือบสามซองต่อวัน เขาตายด้วยโรคมะเร็งปอดในวันที่ 15 กุมภาพันธ์ ค.ศ. 1965 ระหว่างในช่วงที่เขายังประสบความสำเร็จในอาชีพนักร้องอยู่ หนึ่งวันก่อนเขาตาย เขาได้สัมภาษณ์ออกอากาศผ่านทางวิทยุกล่าวว่า "ผมรู้สึกดีขึ้นกว่าก่อน ผมคิดว่าในที่สุดผมก็จัดการมะเร็งนี่อยู่"
หนังสือชื่อ Chicken Soup for the Soul ฉบับปีค.ศ. 1977 เขียนเรื่องของเขาว่า วันที่เขากำลังจะตายนั้น ภรรยาของโคลชื่อ มาเรีย เกือบพลาดมาดูใจเขาเพราะประสบปัญหากับรถยนต์ แต่ว่านี่เป็นเพียงเรื่องเล่าต่อๆกันมาเท่านั้น
อัลบั้มสุดท้ายของเขาชื่อ L-O-V-E อัดขึ้นในต้นเดือนธันวาคมปี1964 เพียงแค่สองสามวันก่อนที่เขาจะเข้าโรงพยาบาลรับการรักษาโรคมะเร็งปอด และเป็นอัลบั้มที่ปล่อยออกไปก่อนที่เขาจะจากโลกนี้ไป เพลง L-O-V-E นั้นขึ้นเป็นอันดับสี่ของบิลบอร์ดชาร์ตในฤดูใบไม้ผลิปี1965
ต่อมาเพลงที่อัดในปี1957 อย่าง When I Fall In Love ก็ขึ้นเป็นอันดับสี่ใน UKชาร์ตของสหราชอาณาจักร ในปี1987
ในปี1983 คนดูแลจัดเก็บเอกสารของ EMI Electrola Records (ซึ่งเป็นบริษัทแม่ของแคปิต็อล) คนพบเพลงของโคลที่อัดไว้แต่ไม่เคยถูกปล่อยออกมา ซึ่งหนึ่งในนั้นมีเพลงที่ร้องเป็นภาษาญี่ปุ่นและภาษาสเปน ชื่อเพลง Tu Eres Tan Amable แคปิต็อลปล่อยเพลงพวกนี้ออกมาในที่สุดในปีหลังๆในรูปของแผ่นLP ชื่อ Unreleased
โคลได้รับเกีรยติให้มีชื่อขึ้นใน Alabama Music Hall of Fame และ Alabama Jazz Hall of Fame เขาได้รับเกียรติให้ได้รับรางวัล Grammy Lifetime Achievement Award ในปี 1990 และในปี 1997 ก็ได้รับเกียรติให้มีชื่อใน Down Beat Jazz Hall of Fame ในปี 2007 ใน Hit Parade Hall of Fame
ในปี1991 Mosaic Recordsได้ปล่อยอัลบั้ม The Complete Capitol Recordings of the Nat King Cole Trio ซึ่งประกอบไปด้วย ซีดีจำนวน18แผ่น มีเพลงถึง349เพลงด้วยกันในชุด และอัลบั้มพิเศษนี้ยังมีในรูปของแผ่นLPคุณภาพดีจำนวน27แผ่นด้วย
น้องชายคนเล็กสุดของแนทชื่อว่า เฟรดดี้ โคล และลูกสาวของแนท นาตาลี โคล ล้วนดำเนินรอยตามเขาโดยการเป็นนักร้องอาชีพ
ฤดูร้อนปี1991 นาตาลีและบิดาของเธอได้รับความนิยมอย่างไม่ได้คาดหมายเอาไว้ จากการที่เธอนำเสียงของเธอและพ่อมารวมเข้าด้วยกันในเพลง Unforgettable โดยเพลงนี้เป็นส่วนหนึ่งในอัลบั้มของเธอที่มอบให้กับบิดา เพลงและอัลบั้มในชื่อเดียวกันคือ Unforgettable นี้ได้รับรางวัล7รางวัลจาก Grammy Award ในปี 1992